Tutlayt n tmaziɣt tudef i tikkelt tamezwarut ɣer uɣerbaz deg useggas n 1995, iselmaden slemden war ahilen, war isulal n tsensegmit, « Ayen yerzan tasensegmit, iselmaden ur ufin ara idlisen ilaqen swayes ara qablen tagnit i iweɛren, bexlaf kra n yidlisen am tjerrumt n Mɛemeri d umawal, ungal n Ɛmar Mezdad Iḍ d wass »* 2. Iselmaden rran azal i tira d tjerrumt, d ayen ara d-yessegzin asemres n yisulal n Mɛemri d R. Ɛecab (Tajerrumt n tmaziɣt d Tira n tmaziɣt ).